Olime laiutava idaimpeeriumi alla heidetud pahemaosalised. Üheks paremaks tagajärjeks võõra riigikeele päälesundimisest muu­lastele osutus nende ligendamine vene kirjanduse allikaile, nende osanemine vene klassika aardeist. Ei meenuta koolide venestamise aja­järk meie maal üldiselt küll meeldivaid tundmusi. Mõnikord unustas väike vennike ometi venekeelsest krestomaatiast tülpimuse: tõmbas kaasa, kütkestas,  rõõmustas Puškini luule.